**ПРАВИЛНИК О ИЗМЕНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ ПОСЛОВА  
У   
НАРОДНОМ МУЗЕЈУ ВАЉЕВО**

**НАРОДНИ МУЗЕЈ ВАЉЕВО**



**Ваљево , децембар 2021**

На основу члана 38. Закона о култури („Службени гласник РС“ бр.72/09,13/16, 30/16, 6/20, 47/21 и 78/21), а у вези са чланом 24. Закона о раду („Службени гласник РС '' бр. 24/05, 61/05, 54/09, 32/13, 75/14, 13/17, 113/17 и 95/18), чланом 30.31 и 32. Закона о запосленима у јавним службама („Службени гласник РС '' бр. 113/17, 95/18, 86/19 и 157/20), чланом 1. Уредбе о Каталогу радних места у јавним службама и другим организацијама у јавном сектору („Службени гласник РС“,број 81/17, 6/18 и 43/18) и члана 26.Статута Народног музеја Ваљево број 156 од 16.05.2011.године, број 353 од 05.07.2013.године, број 150 од 02.03.2017.године, број 679 од 20.11.2017.године, број 449 од 21.06.2018.године и број 607 од 02.11.2021.године, директор је дана 13.12.2021.године донео

**ПРАВИЛНИК О ИЗМЕНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ**

**ПОСЛОВА У НАРОДНОМ МУЗЕЈУ ВАЉЕВО**

**Члан 1.**

У Правилнику о оганизацији и систематизацији послова у Народном музеју Ваљево број 709 од 17.09.2018.године, број 463 од 11.06.2019 године и број 179 од 29.03.2021.године у члану 22. у табели послова радно место: “4. Музејски саветник историјских збирки фотографија и збирки разгледница“ мења се и гласи: .

|  |  |  |  |
| --- | --- | --- | --- |
| **НАЗИВ РАДНОГ МЕСТА** | **БРОЈ ИЗВРШИЛАЦА** | **ОПИС РАДНОГ МЕСТА** | **УСЛОВИ** |
| **4.**  **Кустос историјских збирки фотографија и збирки разгледница** | **1** | − организује, координира и одговоран је за обављање најсложенијих стручних послова у оквиру делатности од општег интереса која се односи на очување културног и историјског наслеђа – културних добара,  − припрема предлоге за стратешки развој музејске делатности из делокруга рада,  − сачињава експертизе, стручна мишљења и вештачења,  −самостално развија и координира реализацију истраживачких пројеката,  − предлаже политику позајмица и учествује у реализацији позајмице,  − бави се научноистраживачким радом у домену музеологије;  − учествује у развоју програма обуке и едукације запослених у музејима,  − идентификује и валоризује предмете и утврђује културна добра и ради категоризацију,  − предлаже концепт основне поставке изложби,  − планира, координира, организује и спроводи образовну и информативну делатност музеја и едукативне акције и пројекте намењене јавности,  − координира и организује послове на развоју дигиталног регистра, изради досијеа од великог значаја,  − планира, израђује и спроводи третман превентивне заштите и контролише услове излагања,  − доноси одлуке о методологији развоја послова из делокруга рада,  − учествује у раду стручних комисија из делокруга свога рада;  − предлаже категоризацију музејских предмета,  - стручна брига над историјским збиркама фотографија и разгледница и са њима повезаних предмета и надзор над музејском поставком у Историјском комплексу Бранковина,  - уношење предмета из збирки у регистар,  - вођење прописаних инвентара-регистара додељених збирки и другог обавезног и пратећег документационог материјала,  - стручно и научно изучавање ширих контекста везаних за период и природу збирки и послови на презентацији резултата истраживања  - организација, реализација и учешће у презентацији резултата претходних активности путем изложби, предавања, стручног вођења кроз поставке, учествовање на радионицама,семинарима и научним скуповима,  - по потреби дежурство и  - други послови из струке, по налогу директора. | Високо образовање:  − на студијама другог степена (мастер академске, мастер струковне, специјалистичке академске) по пропису који уређује високо образовање, почев од 7. октобра 2017. године,  − на студијама другог степена (мастер академске, мастер струковне, специјалистичке академске, специјалистичке струковне) по пропису који уређује високо образовање, почев од 10. септембра 2005. године до 7. октобра 2017. године,  − на основним студијама у трајању од најмање четири године, по пропису који је  уређивао високо образовање до 10. септембра 2005. године.  Изузетно:  − на студијама у обиму од најмање 240 ЕСПБ бодова по пропису који уређује високо образовање почев од 10. септембра 2005. године и радно искуство на тим пословима стечено до дана ступања на снагу уредбе са каталогом радних места.  ***Посебни услову у складу са природом конкретног радног места:***  - стечено високо образовање **из области историјске, археолошке и класичне науке** - академски назив дипломирани историчар, мастер историчар, специјалиста историчар,  -положен стручни испит прописан за рад у музејима,  - најмање једна година радног искуства,  -знање страног језика и  -знање рада на рачунару. |

**Члан 2.**

Члан 19. мења се и гласи:

**„19.**

За директора Музеја може бити именовано лице које, поред општих услова прописаних законом, испуњава и следеће услове:

- високо образовање на основним академским студијама у обиму од најмање 240 ЕСПБ бодова, односно специјалистичким струковним студијама по пропису који уређује високо образовање почев од 10. септембра 2005.године, односно на основним студијама у трајању од најмање четири године, по пропису који је уређивао високо образовање до 10.септембра 2005.године, у оквиру образовно-научног поља друштвено – хуманистичких наука ,

- знање страног језика,

- знање рада на рачунару и

- најмање пет година радног искуства у култури.

Кандидат за директора дужан је да предложи програм рада и развоја Музеја, као саставни део конкурсне документације."

**Члан 3.**

Остале одредбе Правилника остају непромењене.

**Члан 4.**

Ове Измене Правилника ступају на снагу осмог дана од дана објављивања на огласној табли Музеја, по добијању сагласности на исти од стране Градоначелника града Ваљева.

**Д И Р Е К Т О Р**

**Јелена Николић Лекић, МА**